गेहूं खरीदी: पंजीयन 9 तक
पहले पंजीयन की आखिरी तारीख 14 फरवरी थी, जिसे बढ़ाकर 25 किया था
भास्कर संवाददाता | श्योपुर
रबी सीजन में सरकार समर्थन मूल्य पर किसानों का गेहूं खरीदेगी। इसके लिए पंजीयन तिथि एक बार फिर बढ़ा दी गई है। किसान अब 9 मार्च तक पंजीयन करा सकेंगे।
इससे पहले पंजीयन की आखिरी तारीख 14 फरवरी थी। जिसे बढ़ाकर 25 फरवरी कर दिया गया था। गेहूं फसल कटने में अभी वक्त होने के कारण पंजीयन तिथि फिर से बढ़ाई गई है। जिला आपूर्ति अधिकारी सूरजपाल सिहं कुशवाह ने बताया कि शासन के आदेश पर तिथि बढाई गई है। अब किसान समर्थन मूल्य पर गेहूं बेचने के लिए निर्धारित केंद्र पर अपना पंजीयन 9 मार्च तक करा सकते हैं।
hin_Deva hin_Deva san_Deva hin_Deva hin_Deva